Skírhósdag, 13.4 kl. 17.00, verður guðstænasta og altargongd í Miðvágs kirkju, Marjun í Kálvalíð prædikar. Aftaná guðstænastuna verður boðið til kvøldmáltíð í kirkjukjallaranum. Hetta er fastur siður í nógvum londum, at kirkjan bjóðar eina máltíð eftir guðstænastuna skíriskvøld. Nú fara vit at royna hetta, og vit vóna sjálvandi, at undirtøkan verður góð. Øll eru hjartaliga vælkomin!